APPENDICES. 
A. 
Wi Willem, douste zone scraven van Henegauwe, van Hollant, van Zielant ende 
sieren van Vrieselant, maken cont allen den ghenen die desen brief sien sullen of 
hoeren lesen, dat wie opghenomen hebben de Vlaminghe, die vore Ziericsie laghen met 
minen hieren her Ghyen van Vlaendren, ende die scieden van Ziericsie ende quamen 
int west ende van scouden toter Niewerhavene, aise in onser vanghenessen tote 
onser ghenaden in aidas ghedaenre manieren hars lieves ende harre lede ende niet te 
voerne buten Ilollant ende buten Zielant ende hoefvesghe vanghenesse te doene, ende 
elken te houdene na sinen State, haer harnasch te vercoepene ende haere luftocht dar 
af te nemene, tote haerre orboeren binnen der gravesscap van Hollant, dies noet hevet 
voert waert dat hiemene van dien Vlaeminghen gbinghen in anders mannes vanghe¬ 
nessen dan in die onse. Daer af willen wi onghehouden sien ende over hem rechten, 
aise over onsen viant ende over den ghenen die opghenomen hevet buten ons. Om dat 
wi hem aile diese vorworden houden willen vaste, zieker ende ghestade, sonder aile 
archeide, so hebbe wi hem desen brief ghegheven, bezieghelt met onsen zieghele ut- 
hanghende in kennessen. In den jare Ons Hieren MCCC ende viere, in onser Vrouwen 
daghe te half oeste. 
B. 
Allen den ghuenen die dese lettren sien sullen jof horen lesen, scepenen ende raed 
valider stede van Brugghe saluit ende kennesse der wareit. Wie doen u te weitene 
ende elken sonderlinghe dat commen sien vor ons tambocht van den weivers van onser 
